৯ ঘণ্টা পর খুলনার সঙ্গে সারা দেশের রেলযোগাযোগ স্বাভাবিক
৯ ঘণ্টা পর খুলনার সঙ্গে সারা দেশের রেল যোগাযোগ স্বাভাবিক হয়েছে।







ঝিনাইদহের কোটচাঁদপুর উপজেলার সাফদারপুর স্টেশনে গোয়ালন্দ এক্সপ্রেস নকশিকাঁথা ট্রেনের লাইনচ্যুত বগি উদ্ধারের ফলে সোমবার ভোর ৫টা থেকে ট্রেন চলাচল স্বাভাবিক হয়।




এর আগে রোববার রাত সোয়া ৮টার দিকে ঝিনাইদহের কোটচাঁদপুরে খুলনাগামী ওই ট্রেনের ইঞ্জিনসহ একটি বগি লাইনচ্যুত হয়। এতে খুলনার সঙ্গে সারা দেশের ট্রেন চলাচল বন্ধ থাকে। তবে এ ঘটনায় কেউ হতাহত হয়নি।
কোটচাঁদপুর থানার ওসি মাহবুব আলম জানান, দুর্ঘটনার পর ঈশ্বরদী থেকে উদ্ধারকারী রিলিফ ট্রেন ঘটনাস্থলে পৌঁছে উদ্ধার তৎপরতা শুরু করে। ভোর ৫টার দিকে ট্রেনের লাইনচ্যুত বগি উদ্ধারের পর খুলনার সঙ্গে সারা দেশের রেল চলাচল স্বাভাবিক হয়।
পশ্চিম জোনের পাকশী রেলওয়ের কন্ট্রোলার নুরুল ইসলাম যুগান্তরকে জানান, রাত সোয়া ৮টার দিকে গোয়ালন্দ থেকে খুলনাগামী নকশিকাঁথা ট্রেনটি সাফদারপুর স্টেশন এলাকায় পৌঁছলে ইঞ্জিন ও লাগেজভ্যানের চাকা লাইনচ্যুত হয়ে যায়। এতে খুলনা থেকে রাজশাহী-ঢাকাগামী সব ট্রেন চলাচল ৯ ঘণ্টা বন্ধ থাকে।

৯ ঘণ্টা পর খুলনার সঙ্গে সারা দেশের রেল যোগাযোগ স্বাভাবিক হয়েছে।